
Nr. 82

AVIZ

asupra propunerii legislative privind înfiinţarea oraşului Ghimbav, judeţul Braşov
Cu adresa nr. 696 din 11 februarie 2002, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind înfiinţarea oraşului Ghimbav, judeţul Braşov.
In urma examinării, în şedinţa din data de 28 februarie 2002, Comisia, cu unanimitate de voturi, a hotărât respingerea din următoarele considerente:

Potrivit art. 3 alin. (1) din Legea nr. 351/2001 privind aprobarea Planului de amenajare a teritoriului naţional – Secţiunea a IV –a – Reţeaua de localităţi, trecerea localităţilor de la un rang la altul se face “prin lege, la propunerea consiliilor populare, cu consultarea populaţiei prin referendum şi a instituţiilor locale implicate, în condiţiile legii, cu respectarea principalilor indicatori cantitativi şi calitativi minimali prevăzuţi în anexa nr. II, pentru localităţile urbane, şi în anexa nr. IV, pentru localităţile rurale.”

Astfel, orice propunere legislativă privind trecerea unor localităţi de la un rang la altul trebuie însoţită de procesul verbal în care este consemnat rezultatul referendumului local, cerinţă neîndeplinită în acest caz. 

Totodată organizarea şi desfăşurarea referendumului local trebuie să urmeze procedura instituită prin Legea nr. 3/2000.

